

**MINISTERSTVO VNÚTRA SLOVENSKEJ REPUBLIKY**

SEKCIA EURÓPSKYCH PROGRAMOV MV SR

Pribinova 2, 812 72 Bratislava

Príloha č. 1 – Opis predmetu zákazky

**Opis predmetu zákazky**

**„Prieskum verejnej mienky na zistenie úrovne povedomia verejnosti o operačnom programe Efektívna verejná správa a úlohe EÚ“**

Prieskum verejnej mienky je zameraný na zistenie úrovne povedomia verejnosti o operačnom programe Efektívna verejná správa v pôsobnosti riadiaceho orgánu operačného programu Efektívna verejná správa pod gesciou Ministerstva vnútra Slovenskej republiky.

Meranie výsledkov komunikačnej stratégie bude sledovať poznateľnosť OP EVS, úroveň celkovej informovanosti verejnosti o úlohe EÚ a opatrenia OP EVS, vedomosť o možnostiach podpory z OP EVS, vnímanie služieb verejnej správy.

Prieskum verejnej mienky bude prebiehať formou štruktúrovaného dotazníka. Výber respondentov bude náhodný a bude zahŕňať širokú verejnosť. Výsledok z prieskumu bude spracovaný a hmotným výstupom z neho bude záverečná správa. Zber dát bude v rámci prieskumu prebiehať vo štvrtom kvartáli 2023. S úspešným uchádzačom súťaže bude uzatvorená Zmluva. Hmotným výstupom prieskumu bude záverečná správa z prieskumu pod názvom ***„Prieskum verejnej mienky zameraný na zistenie úrovne povedomia verejnosti o operačnom programe Efektívna verejná správa a úlohe EÚ“*** a jeho výsledkoch a pozitívach pre občanov SR, ktorá bude dodaná v dvoch (2) origináloch v listinnej podobe a v dvoch (2) origináloch v elektronickej podobe na CD nosičoch.

**Cieľ aktivity:**

Zistiť znalosť základných informácií o operačnom programe Efektívna verejná správa v pôsobnosti riadiaceho orgánu pre operačný program Efektívna verejná správa v rámci programového obdobia 2014-2020 pred spustením informačnej kampane a za účelom vykazovania merateľného ukazovateľa na programovej úrovni „R0044 - Miera informovanosti o možnostiach podpory z OP“.

Zistiť intenzitu znalostí v jednotlivých cieľových skupinách

Zistiť regionálne, resp. iné diferencie v znalostiach

Zistiť nenaplnené informačné a iné potreby cieľových skupín

**Cieľové skupiny:**

Verejnosť Slovenskej republiky - populácia vo veku 18 a viac rokov

**Metóda prieskumu:**

Technika výskumu: kvantitatívna

Spôsob zberu dát: CATI (Computer Assisted Telephone Interviewing) cez profesionálne CATI štúdio alebo ekvivalent

Nástroj výskumu: štruktúrovaný dotazník

Cieľová skupina: reprezentatívny výber populácie SR. Veľkosť vzorky: spolu min. 1 050 respondentov

Typ výberu vzorky: kvótny

Znaky: vek, pohlavie, vzdelanie, národnosť, región, veľkosť obce

Vekový rozsah: 18+

Zber dát: 4. kvartál 2023

Kontrola dát: script – softvérovo kontrolovaná logika odpovedí, výpisy hovorov a umožnený násluch na požiadanie verejného obstarávateľa v printovej, resp. elektronickej podobe

Počet otázok: 10-15

Štatistika: EXCEL

**Pri cieľovej skupine treba sledovať nasledovné ukazovatele:**

Verejnosť Slovenskej republiky - pri danej cieľovej skupine sa očakáva charakteristika najdôležitejších ukazovateľov, ktoré poskytnú celkový prehľad o kvantitatívnych a kvalitatívnych charakteristikách obyvateľstva. Pri charakteristike cieľovej skupiny sa predpokladá využitie grafov a tabuliek.

- veková, národnostná, vzdelanostná štruktúra, rodinný stav obyvateľstva, regionálne rozdelenie obyvateľstva, veľkostná štruktúra sídiel na Slovensku, zamestnanosť, nezamestnanosť.

**Termín realizácie prieskumu:**

Prieskum sa má realizovať v období štvrtého kvartálu roku 2023 a výstupy musia byť dodané verejnému obstarávateľovi najneskôr do 30. novembra 2023.

**Výstupy aktivity**

Výstupom prieskumu verejnej mienky je Záverečná správa z prieskumu pod názvom: ***„Prieskum verejnej mienky na zistenie úrovne povedomia verejnosti o operačnom programe Efektívna verejná správa a úlohe EÚ“****.* Záverečná správa bude obsahovať:

* charakteristiku cieľových skupín.
* vývoj znalostí základných parametrov v jednotlivých cieľových skupinách,
* spracovanie výsledkov z dotazníkov pomocou grafov, tabuliek a teoretickej časti.
* po charakteristike každej z cieľových skupín sa očakáva opis vzorky a charakteristika zistených výsledkov. Pri charakteristike výsledkov sa očakáva ich tabuľkové a grafové spracovanie podľa typu otázky.

Otázky, ktoré majú byť respondentom kladené, budú sfinalizované až po dohode verejného obstarávateľa s úspešným uchádzačom, pričom budú koncipované vo vzájomnej spolupráci s verejným obstarávateľom, ktorý bude mať právo otázky navrhnúť, resp. upraviť a finálna podoba podlieha jeho schváleniu.

Otázky do prieskumu OP EVS – široká verejnosť:

**Príklady otázok do prieskumu verejnej mienky:**

**1. Viete o tom, že Európska únia poskytuje finančné prostriedky na rozvoj rôznych oblastí formou projektov?**

a) áno

b) nie

c) nezaujíma ma to

**2. Aké projekty je možné financovať z operačných programov, teda z fondov Európskej únie určených pre Slovensko?**

a) budovanie ciest, diaľnic

b) vzdelávanie

c) životné prostredie

d) budovanie kanalizácie, čistiareň odpadových vôd a pod.

e) zdravotníctvo

f) opravy historických budov

g) poľnohospodárstvo, priemysel

h) pomoc v oblasti zamestnanosti

i) rozvoj obce, rozvoj regiónu

j) práca s Rómami

k) zefektívňovanie verejnej správy a jej inštitúcií

l) výskum a vývoj

m) podpora mimovládnych a neziskových organizácií

n) práca so zdravotne postihnutými ľuďmi

o) podpora zavedenia internetu

p) sociálna pomoc

q) iné

**3. Viete o nejakom konkrétnom projekte, ktorý bol financovaný z Európskej únie?**

a) viem – v prípade kladnej odpovede na otázku nasleduje otázka, v ktorej oblasti bol projekt realizovaný (otázka č. 2, body a-q)

b) neviem

**4. Počuli ste už o operačnom programe Efektívna verejná správa (OP EVS)?**

a) áno

b) zaregistroval/a som zmienku o OP EVS

c) nie, nepoznám tento operačný program

**5. Viete o nejakom konkrétnom projekte, ktorý bol financovaný z operačného programu Efektívna verejná správa?**

a) viem (viete ho v krátkosti pomenovať?)

b) neviem

**6. Viete pomenovať, ktoré z uvedených ministerstiev je riadiacim orgánom pre operačný program Efektívna verejná správa?**

a) Ministerstvo zdravotníctva SR

b) Ministerstvo hospodárstva SR

c) Ministerstvo vnútra SR

d) Ministerstvo práce, sociálnych vecí a rodiny

**7. Vnímate v poslednom období (cca 2 roky) zlepšenie služieb verejnej správy?**

a) áno

b) nie

**8. Ako vnímate poskytovanie služieb verejnej správy?**

a) som spokojný/á

b) skôr spokojný/á

c) skôr nespokojný/á

d) som nespokojný/á

e) nevyužívam služby verejnej správy

**Technické špecifikácie výstupu** za prieskum – ***„Prieskum verejnej mienky na zistenie úrovne povedomia verejnosti o operačnom programe Efektívna verejná správa a úlohe EÚ*“**.

Licenčná odmena za poskytnutie licencie, ako aj všetky ďalšie výnosy alebo iné platby vyplývajúce z použitia autorského diela sú obsiahnuté v celkovej cene za celý predmet zákazky.

Záverečná správa z prieskumu má mať nasledovné parametre:

* formát A4
* materiál: papier „bežný“, vnútorné strany – min. 80 g, obálka – min. 100 g
* povrchová úprava: klasická
* textová časť jednofarebná, grafy a tabuľky plnofarebné
* normalizovaná strana, t.j. 1 strana 30 riadkov, 1 riadok 60 úderov
* rozsah: min. 50 strán, max. 400 strán
* spracovanie – hrebeňová väzba
* text v slovenskom jazyku
* originál dokumentu v listinnej podobe – 2 ks
* elektronická verzia na CD nosiči – 2 ks.

Predná strana / titulná strana záverečnej práce:

* Predná strana musí obsahovať:
* názov správy
* názov dodávateľa zodpovedného za vypracovanie správy
* mená osôb, ktoré pracovali na správe, vrátane špecifikácie, kto bol vedúcim tímu
* mesiac a rok predloženia Záverečnej správy z prieskumu verejnému obstarávateľovi
* logo OP EVS a štátny znak SR, znak EÚ s odkazom na EÚ, logo Ministerstva vnútra Slovenskej republiky, odkaz na fond ESF, z ktorého sa projekt spolufinancuje a vyhlásenie: Tento projekt je podporený z Európskeho sociálneho fondu.

Nasledujúce informácie budú uvedené v spodnej časti titulnej strany:

Dodávateľ uvedie použitú metodológiu.

Prílohy záverečnej správy:

Príloha 1: Dotazník

Príloha 2: Finálny sumár (krátke zhrnutie Záverečnej správy). Rozsah min. 2 strany, max. 10 strán

Ďalšie prílohy môžu byť pridané na základe rozhodnutia poskytovateľa.